Einzelturnä als apèro! Alles hät scho am frytig agfange, mit emene schöne reisli vo 14 siebnerinnä und siebner dur die wunderschön urner & walliser bärgwält. in naters acho sind mir dänn sogar die erschtä uf em zältplatz gsi und händ natürli dä beschti platz usgsuecht. churz zält ufstelle und dänn isch es scho zyt fürs einzelturne gsi. üsi beidä jüngschtä, dcindy kobler und dä dominik heinzer  händ mit em grätturnwettkampf k5 dä ischtig gmacht. dcindy hät bis uf en patzer i dä bodeüebig en überzügende wettkampf zeigt und au dä dominik hät spass gmacht zum zueluege. nachher hämmer au djanine ziltener im k6 lutstarch unterstützt, so hät si alli zittergrät inklusiv reck tadellos turnt... nur a ihrem paradegrät schaukelring isch ihre leider en flüchtigkeitsfähler passiert, wo grad sächs zähntel kostet hät. scho bim iturne vo dä k7 turnerinnä und turner häts es paar spektakuläri teili zbewundere  gäh und so simmer gspannt gsi, wie sich üsi manuela nussbaumer i dem teilnämmerfäld schloht. keis problem! si hät en subere wettkampf turnt und so en würdige abschluss unter en glungenä wettkampf-obig gsetzt!    Sbeschti allerding isch üs allerdings nu vor üs gsi.... drangverkündigung!! dä afang hät k5-dame-gäste gmacht: uf em 1. rang.... kobler cindy   vo siebne! en ufschrei isch dur dsiebner  gange und ä fascht fassigslosi cindy, wo fascht nüd glaube hät chöne das sie gwunne hät, isch uf em oberschtä träppli gstande. K6-damen-gäste: uf em 1. rang.... ziltener janine   vo siebne! erneut simmer ufgsprunge und händ gjublet! K7-damen-gäste: uf em 2. rang....nussbaumer manuela   vo siebne!  unglaublich, mir händ grad wieder in jubelschrei chöne ufgah! K5-herren-gäste: die erschte zwei sind scho abegläse worde..bitte, jetzt dä domink, das wär perfekt  hani dänkt, und...uf em 3. rang... heinzer dominik   vo siebne! FREUDE HERRSCHT! mega  ä sonä usbüti hämmer nie und nimmer erwartet... aber ich has allne möge gönne und isch au en verdiente lohn für darbet vo dä yvonne und em max. eifach en perfektä  start!